
REPUBLIKA HRVATSKA
VARAŽDINSKA ŽUPANIJA
Upravni odjel za poslove
    Skupštine i župana
Povjerenstvo za provedbu natječaja
Varaždin, 28. kolovoza 2026.g.
	
	Sukladno članku 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08., 61/11.,4/18., 96/18.,112/19.,17/25.) Varaždinska županija, Upravni odjel za poslove Skupštine i župana, raspisao je javni natječaj objavljen u Narodnim novinama broj 95. od 28. kolovoza 2026. godine za prijam u službu: 

· VOZAČA SLUŽBENOG VOZILA – 1 izvršitelj na neodređeno vrijeme
Riječi i pojmovi koji imaju rodno značenje korišteni u ovim uputama i obavijestima odnose se jednako na muški i ženski spol, bez obzira na to jesu li korišteni u muškom ili ženskom rodu.

UPUTE I OBAVIJESTI KANDIDATIMA


1.1.  OPIS POSLOVA radnog mjesta VOZAČ SLUŽBENOG VOZILA
	Zadatak 1:                                                                                                                           80%
1. obavlja prijevoz župana, zamjenika župana i drugih županijskih dužnosnika za službene potrebe,
1. vrši osnovnu kontrolu tehničke ispravnosti službenih vozila dužnosnika,
1. organiziranje i izvršavanje radnji oko zamjene ljetnih i zimskih guma službenih vozila dužnosnika,
1. servisiranje službenih vozila dužnosnika kroz praćenje prijeđenih kilometara te naručivanje na redovite servise, dovoz i odvoz vozila na servise,
1. održavanje čistoće vozila i mjesečna kontrola urednosti automobila dužnosnika,
1. mjesečni i godišnji obračun kilometraže i utrošenog goriva – usporedba i kontrola s upisanim i prijeđenim kilometrima, vodi neposrednu brigu i poduzima radnje za održavanje i ispravnost službenih vozila Županije, sukladno propisima i ugovorima.



	Zadatak 2:                                                                                                                           20%
1. po potrebi neposredno obavlja dostavu materijala za sjednice županijskih tijela i sastanke te vrši neposrednu osobnu  dostavu značajne dokumentacije, 
1. prema uputama nadređenih službenika, pomaže u pripremnim radnjama i neposrednom izvršavanju obveza Odjela, i to: 
· kod protokolarnih događanja u Županiji, manifestacija, obljetnica, svečanih sjednica županijske skupštine i drugih za Županiju važnih datuma, te službenih primanja župana, zamjenika i predsjednika  Skupštine,
· oko odlaska župana, zamjenika župana i predsjednika Skupštine u službene posjete, obavlja i druge poslove po nalogu pročelnika, sukladno propisima



1.2. TESTIRANJE KANDIDATA radnog mjesta VOZAČ SLUŽBENOG VOZILA
Pravni i drugi izvori za pripremanje kandidata za testiranje za radno mjesto vozač službenog vozila.
Pitanja kojim se testira provjera znanja i sposobnosti bitnih za obavljanje poslova radnog mjesta vozača službenog vozila za koje je raspisan natječaj temelje se na sljedećim propisima:
1. Zakon o lokalnoj i područnoj (regionalnoj) samoupravi („Narodne novine“ broj 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. i 144/20. ) –  i to članci: 3-13, 18-23, 27-56c
2. Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08., 61/11.,4/18.,96/18.,112/19.,17/25.) i to članci: 1-7, 24-27, 30-47
3. Pravilnik o prometnim znakovima, signalizaciji i opremi na cestama („Narodne novine“ broj 92/2019.) i to članci: 2, 16-34


1.3.  PODACI O PLAĆI

Plaću čini umnožak koeficijenta složenosti poslova radnog mjesta na koje je namještenik  raspoređen i osnovice za obračun plaće, uvećan za 0,5% za svaku navršenu godinu radnog staža. Osnovica za izračun plaće iznosi 872,00 eura bruto. 
Koeficijent složenosti poslova  radnog mjesta vozača službenog vozila je 1,60.
Dodatak na radni staž izračunava se tako da se umnožak osnovice i  koeficijenta radnog mjesta pomnoži sa 0,5% za svaku navršenu godinu radnog staža.

PRAVILA I POSTUPAK TESTIRANJA

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na natječaj.

Po utvrđivanju identiteta, kandidatima će biti podijeljena pitanja za pisanu provjeru znanja.
Navedena pisana provjera traje 60 minuta.
Kandidati su se dužni pridržavati utvrđenog vremena i rasporeda testiranja.

Za vrijeme provjere znanja i sposobnosti nije dopušteno:
· koristiti se bilo kakvom literaturom odnosno bilješkama;
· koristiti mobitel ili druga komunikacijska sredstva;
· napuštati prostoriju u kojoj se provjera odvija:
· razgovarati s ostalim kandidatima
niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.

Na pisanoj provjeri znanja kandidatima se dodjeljuje od 1 do 10 bodova.
Intervju se provodi samo s kandidatima koji su ostvarili najmanje 50% bodova  na pisanoj provjeri.
Rezultati intervjua boduju se na isti način kao i pisana provjera  i to od 1 do 10 bodova. 
Kandidati koji su pristupili  testiranju imaju pravo uvida u rezultate provedenog postupka.
Nakon prethodne provjere znanja i sposobnosti  Povjerenstvo  utvrđuje rang listu kandidata prema ukupnom broju ostvarenih bodova. 
Izabrani kandidat pozvat će se da u primjerenom roku, a prije donošenja rješenja o prijmu u službu, dostavi uvjerenje nadležnog suda da se protiv njega ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta te da dostavi na uvid izvornike dokaza o ispunjavanju formalnih uvjeta iz javnog natječaja, čiji su preslici priloženi uz prijavu na javni natječaj, a u slučaju nedostavljanja traženih isprava u ostavljenom roku, smatrati će se da je osoba odustala od prijma u službu. 


Vrijeme održavanja prethodne provjere znanja i sposobnosti kandidata bit će objavljeno na ovoj web stranici te na oglasnoj ploči Varaždinske županije, najkasnije pet dana prije održavanja provjere.

